<classify> KOCH A Emmanuel Amunike ameanza kwa sare na Taifa Stars dhidi ya Uganda Cranes kwenye Uwanja wa Namboole mjini Kampala jana.Nyota huyo wa zamani wa kimataifa wa Nigeria alipewa jukumu la kuinoa Taifa Stars mwezi mmoja uliopita, akichukua nafasi ya kocha mzawa Salum Mayanga na kibarua chake cha kwanza ni dhidi ya Uganda kwenye mchezo wa kuwania kufuzu kwa fainali za Mataifa ya Afrika Afcon mwakani.Katika mchezo huo dhidi ya Uganda inayotajwa kuwa timu bora katika ukanda huu wa Afrika Mashariki na Kati, Amunike hakuwa na nyota sita wa Simba na Y anga.Nyota waliokosekana kwenye mchezo huo kutokana na kuchelewa kujiunga na kambi ya timu hiyo ni Erasto Nyoni, Shomari Kapombe, Jonas Mkude, Shiza Kichuya, Hassan Dilunga na Feisal Salum Fei Toto.Lakini pia ilimkosa beki wake kisiki, Kelvin Y ondani aliyeumia kwenye mazoezi ya timu hiyo siku chache kabla ya mechi hiyo. Kuziba mapengo ya nyota hao, Amunike, winga wa zamani wa Z amalek ya Misri na Barcelona ya Hispania, aliwaita Salum Kihimbwa na Kelvin Sabato wa Mtibwa Sugar lakini pia kiungo Frank Domayo wa Azam.Ikiwa na nyota wake wanaocheza soka la kulipwa nje ya Tanzania wakiongozwa na nahodha wao Mbwana Samatta anayekipiga KRC G enk ya Ubelgiji, Simon Msuva wa Diffa El Jadida, Farid Mussa na Shaabani Chilunda wa Teneriffe ya Hispania, Himidi Mao na Thomas Ulimwengu wanaocheza soka la kulipwa Misri, Abdi Banda anayecheza soka Afrika Kusini na Hassan Kessy anayecheza soka la kulipwa Z ambia, Stars waliibana vilivyo Uganda kwenye uwanja wao wa nyumbani.Washambuliaji wa Stars, Samatta, Msuva na Ulimwengu wangekuwa makini wangeipatia ushindi Taifa Stars kwani walipoteza nafasi kadhaa za kufunga vipindi vyote vya mchezo huo.Lakini ikicheza kwa nidhamu kubwa safu ya ulinzi ya Taifa Stars wakiongozwa na Banda na mlinzi mkongwe Aggrey Moris, walimdhibiti vilivyo mshambuliaji nyota wa Uganda, Emmanuel O kwi, huku safu ya kiungo iliyokuwa na Frank Domayo ambaye baadae kipindi cha pili alitolewa na kuingia Himid, Mudathir Y ahya walitawala sehemu ya kiungo hasa kipindi cha pili. Hiyo ni mechi ya pili kwa Stars kutoka sare, baada ya ile dhidi ya Lesotho waliyotoka nayo sare ya bao 1-1 nyumbani.Matokeo hayo yanaifanya Stars kuendelea kuwa na matumaini ya kusonga mbele kwenye michuano hiyo iliyopangwa kufanyika Cameroon mwakani, kwani sasa wamefikisha pointi mbili nyuma ya vinara Uganda wenye pointi nne, msimamo wa kundi hilo ulitarajiwa kukamilika baada ya mechi ya Cape Verde na Lesotho zilizotarajiwa kucheza jana usiku.Stars itaifuata Cape Verde O ktoba mwaka huu kwa ajili ya kumaliza mechi ya mzunguko wa kwanza kabla ya kuanza kwa mzunguko wa pili  <topic>: MICHEZO 